Отчет

на кмета на община Кочериново

за изпълнение на решенията на Общинския съвет

през 2015 г.

Уважаеми госпожи и господа общински съветници.


Като орган на изпълнителната власт в община Кочериново кметът организира изпълнението на актовете на Общинския съвет.

Въпреки, че през втората половина на 2015 г. бяха проведени местни избори, което бе свързано с известно намаляване ритмичността на работа на органите на местното самоуправление и периодът засяга работата на два отделни общински съвета, е целесъобразно да бъде даден отчет относно изпълнението на решенията. В периода януари, 2015г. - октомври, 2015г., общинският съвет е взел общо 104 решения. В периода на новия мандат са взети 15 решения. В отчета не са предмет на разглеждане решения, които третират вътрешноорганизационни въпроси от компетенцията на Общинския съвет и които засягат конституирането на новия съвет и неговите органи.
Основните области, по които чрез взети решения Общинският съвет е възложил задачи за изпълнение са следните:

       1. Решения, свързани с реализиране на местни проекти, кандидатстване по проекти от национални и европейски програми, кандидатстване по  структурни фондове и участие в сдружения.

· С решения № 51, 52, 53/ 06.03.2015г., Общинският съвет е  упълномощил Кмета на община Кочериново да подпише Запис на заповед в полза на ДФЗ – Разплащателна агенция в размер на : по решение № 51- 608 185,16 лв.; по решение № 52 – 545 244,48 лв.; решение № 53 – 162 747,86 лв., за обезпечаване на 110 % от авансово плащане по договор и допустимото ДДС  за отпускане на финансова помощ по договор № 10/321/00347 от 23.10.2009 г. за проект “Канализационна мрежа на с. Мурсалево - основна част”, по договор № 10/321/00126 от 23.10.2009 г. за проект “Канализация на с. Стоб, община Кочериново - основна част от мрежата” и  по договор № 10/321/00310 от 23.10.2009 г. за проект “Разширяване на съществуващата междуселищна водоснабдителна  инфраструктура в община Кочериново”. Решенията са изпълнени.
  2. Решения, свързани с придобиване, стопанисване и разпореждане с общинско имущество.     



В разглеждания период общинският съвет е взел решения  за отдаване под наем на имоти, продажба на имоти, предоставяне на имот за безвъзмездно ползване. Изпълнението на решенията е следното:

· С решение № 9/06.02.2015г. Общинският съвет е дал съгласие Кмета на общината да предостави за безвъзмездно ползване на РУ на МВР –гр. Рила помещение с площ -14,10 кв.м. от партерен етаж на административната сграда на общ. Кочериново. Помещението е предоставено и предстои да бъде частично ремонтирано и оборудвано с предвидени по бюджета за целта средства – използване за потребностите на Детска педагогическа стая.
· С решение № 21/25.02.2015г. Общинският съвет приема “Годишен план за паша на територията на община Кочериново за 2015г.” С Решение № 60/03.04.2015г., Общинският съвет допълва Решение № 21/25.02.2015, т. 1 в частта Ливади, като същите са включени в Годишна програма за управление и разпореждане с общинска собственост за 2015г. С регистрираните животновъди, които са подали заявления, са сключени договори за отдаване под наем на пасища, мери и ливади съгласно приетите решения.
· С Решения № 26, 27, 28, 29, 30, 31, 32, 33, 34, 36, 37/ 06.03.2015г., Общинският съвет дава съгласие за продажба на зем. земя представляваща имоти с № 101009, 101010, 101001, 101002, 101003, 101007, 116047, 000347, 000348, 108002, 115037 в землището на гр. Кочериново, с. Пороминово, с. Бараково. Решението е изпълнено.
· С решение № 39/06.03.2015 г., Общинският съвет е дал съгласие за отдаване под наем на обособено помещение /зъболекарски кабинет и част от чакалня / , намеращо се в имот пл. № 544, парцел І, кв. 11. Възлага на Кмета да извърши процедура по отдаване под наем. На публично оповестения конкурс не се е явил кандидат.
· С Решения № 41, 42, 43, 44, 45, 46, 47, 48,/ 06.03.2015г., Общинският съвет дава съгласие за продажба на зем. земя представляваща имоти с № 144060, 148051, 143037, 143040, 148104, 142028, 148053, 143039,  в землището на гр. Кочериново. Решението е изпълнено.
· С Решения № 49/ 06.03.2015г., Общинският съвет дава съгласие за отдаване под наем на зем. земи представляващи овощни градини на 12 бр.имоти в землището на гр. Кочериново. Решението е изпълнено.
· С Решения № 71/ 05.06.2015г., Общинският съвет дава съгласие за отдаване под наем на открита площ от 4,17 кв.м.за поставяне на павилиона за срок от 5 години намиращ се в имот № 408 по плана на гр. Кочериново. Решението е изпълнено.
·  С Решения № 77/ 05.06.2015г., Общинският съвет дава съгласие за продажба на зем. земя представляваща имоти с № 007036 в землището на с. Боровец, община Кочериново. Решението е изпълнено.
· С решение № 78/05.06.2015г. Общинският съвет е дал съгласие за безвъзмездно прехвърляне в собственост на държавата на имоти и част от имоти –общинска собственост за обект АМ “Струма” ЛОТ 2. Предстои сключване на договор.
· С решение № 100/04.09.2015г. ОбС е взел решение за удължаване на срока на договора за безвъзмездно ползване на имот /помещение/, предоставено на АСП. Решението е изпълнено и е сключен анекс към договора.
· Изготвен и внесен в общинския съвет е „Отчет за състоянието на общинската собственост и резултатите от нейното управление.” С решение № 58/03.04.2015 г. Общинският съвет е приел отчета.
С Решение № 55/03.04.2015г., Общинският съвет приема и определя базисни наемни цени за един месец в лв. без ДДС на един кв.м. площ нежилищни помещение и открита площ. Новоприетите цени се прилагат при последващите процедури.
3. Решения, свързани с бюджета на общината и длъжностните разписания.

В предвидените законови срокове общинската администрация е изготвила и внесла за разглеждане в общинския съвет бюджета на общината, корекции в него и отчета по тримесечие, както и годишния отчет за 2014 г. Общинският съвет ги е приел както следва:

· С решение № 4/06.02.2015 г., Общинският съвет приема бюджета на община Кочериново за 2015г.

· С решение № 25/06.03.2015 г., Общинският съвет изменя свое решение № 4 / 06.02.2015г. и приема бюджета на община Кочериново за 2015г.

· С решение № 56/03.04.2015 г., Общинският съвет утвърждава приемането на Отчета по бюджета за 2014г. по функции и дейности

· С решение № 72/05.06.2015 г., Общинският съвет утвърждава приемането на Отчета по бюджета за първото тримесечие на 2015г. по функции и дейности

· С решение № 57/03.04.2015 г., Общинският съвет утвърждава приемането на Годишен отчета за състоянието на общинския дълг на община Кочериново по бюджета за 2014г. по функции и дейности
· С решение № 93/04.09.2015 г., Общинският съвет утвърждава приемането на Отчета по бюджета за 2014г. по функции и дейности за второто тримесечие на 2015 г.

· С решение № 3/04.12.2015 г., Общинският съвет утвърждава приемането на Отчета по бюджета за 2014г. по функции и дейности за третото тримесечие на 2015 г.
· С решение № 11/04.12.2015 г., Общинският съвет одобрява обща численост и структура на общинската администрация. След влизането в сила на решението през месец януари, 2016 г., кметът на общината е предприел необходимите действия за реализиране на решението. В момента се оптимизира състава на администрацията съгласно решението, изготвят се нови длъжностни характеристики и др.
· Относно решение № 94/04.09.2015 г., с което е приет проектобюджет за 2016 г. и бюджетна прогноза за 2016-2017 г., вероятно някой параметри ще бъдат изменени при следващите бюджети поради изменение в ЗСПЗЗ, третиращо разпореждането със земи общинска собственост.
4. Решения по молби на граждани

4.1. За отпускане на еднократна помощ:

През 2015 г. Общинският съвет е приел решение за отпускане на еднократни помощи както следва:

· Решение № 64/03.04.2015г.– 11 бр. общо за 1850 лв. – решението е изпълнено и еднократните помощи са изплатени.
· Решение № 70/04.05.2015г. – 2 бр. общо за 300 лв. – решението е изпълнено еднократните помощи са изплатени.
· Решение № 81 и 82/05.06.2015г. – 5бр. общо за 1500 лв. – решението е изпълнено и еднократните помощи са изплатени.

· Решение № 13/04.12.2015г. – 2 бр. общо за 853 лв. – решението е изпълнено и еднократните помощи са изплатени.

· Решение № 101/04.09.2015г. – 5 бр. общо за 1300 лв. – решението е изпълнено и еднократните помощи са изплатени.

· Решение № 90/03.07.2015г. – 1 бр. общо за 147 лв. – решението е изпълнено еднократните помощи са изплатени.

· Решение № 92/03.07.2015г. – 2 бр. общо за 1600 лв. – решението е изпълнено и еднократните помощи са изплатени.
4.2. Други молби:

· С Решения № 19/ 06.02.2015г., Общинският съвет дава съгласие за внасяне на предложение до МС за отпускане на наследствена пенсия на Виктор Йорданов Лапев.
Решението е предоставено на родителя и му е оказана необходимата консултация относно реда за кандидатстване за персонална пенсия. По негово подадено заявление комплектът документи е изпратен в НОИ за разглеждане.



5. Решения, свързани с приети, изменени и отменени от Общинския съвет нормативни документи, отчети, наредби, програми и доклади.

В определението нормативни срокове от общинска администрация са изготвени съответните отчети, доклади и програми. Такива са изготвени и от други институции, имащи отношение към работата на община Кочериново или финансирани чрез бюджета. Всички са предоставени на Общинския съвет за обсъждане и одобрение. Общинският съвет и неговите комисии са ги разгледали и одобрили както следва:

· С Решение № 6/ 06.02.2015г., Общинският съвет приема отчета на Кмета за изпълнение на решенията на общинския съвет през второто полугодие на 2014г.

· С решение № 12/06.02.2015г., Общинският съвет приема годишен отчет на кмета за изпълнение на “Програма за управление на община Кочерииново за мандат 2011-2015г” за 2014г. 

· С решение № 40/06.03.2015г., Общинският съвет приема „Общинска програма за закрила на детето за 2015г.”
· С Решение № 10/06.02.2015г., Общинският съвет приема  “Доклад от извършена последваща оценка на  плана за развитие на община Кочериново за периода 2007-2013”

· С Решение № 11/06.02.2015г., Общинският съвет приема “Годишна програма за управление и разпореждане с имоти – общинска собственост през 2015 год. 

· С Решение № 17/06.02.2015г., Общинският съвет приема „Отчет за дейността на Местната комисия за борба с противообществените прояви на малолетни и непълнолетни при община Кочериново за 2014г.”
· С Решение № 54/03.04.2015г., Общинският съвет приема отчетите за дейността на  Народно читалище “Подем-1928” с. Бураново и НЧ “Пробуда-1919” гр. Кочериново

· С Решение № 63/03.04.2015г., Общинският съвет приема „План за интегриране на ромите в община Кочериново за периода 2015-2017 година.”
· С Решение № 65/04.05.2015г., Общинският съвет приема отчети за дейността на  Народно читалище “Самообразование- 1914” с. Стоб, НЧ “Пробуда-1920” с. Мурсалево и НЧ “Възраждане – 2001” с. Бараково.
· С Решение № 67/04.05.2015г., Общинският съвет приема „ Годишен план за развитие на социалните услуги на територията на общината за 2016г.”
· С Решение № 68/04.05.2015г., Общинският съвет приема „ План за изпълнение на Националната стратегия за младежта /2010-2020г/ на община Кочериново.”
· С Решение № 69/04.05.2015г., Общинският съвет приема “Анализ на потребностите от социални услуги в община Кочериново за 2011-2015 год. 

· С Решение № 22/06.03.2015г., Общинският съвет приема отчета за дейността на РУП гр. Рила през 2014г.

· С Решение № 23/06.03.2015г., Общинският съвет приема отчети за дейността на кметствата в община Кочериново за 2014г.
· 
С решение № 13/06.02.2015г., Общинският съвет изменя и допълва Наредба за определяне и администриране на местни такси и цени на услуги на територията на община Кочериново. Измененията се прилагат в последващите административни дейности.
Внесени за разглеждане и обсъждане в Общинският съвет и неговите комисии са отчетите на кметовете и кметските наместници на територията на община Кочериново.

6. Решения, свързани с одобрения и  изменения на ПУП, съгласуване на инвестиционни предложения, съгласуване на транспортна схема и промяна предназначението на имоти.

· С решение № 7/06.02.2015г. Общинският съвет е дал съгласие за изработване на Ел. и В и К  схема  по улична мрежа на гр. Кочериново, към ПУП за промяна предназначението на имот № 147002. Решението е в процедура по изпълнение.
· С решение № 8/06.02.2015г. Общинският съвет е дал разрешение за изработване на ПУП – ПЗ за промяна предназначението на имот № 028033, м. “Лаката” в землището на с. Пороминово от нива за “Вилно строителство”. Решението е в процедура по изпълнение.
· С решение № 20/25.02.2015г. Общинският съвет одобрява ПУП – ПП за трасе на водопровод за обект “Разширяване на съществуваща междуселищна водоснабдителна инфраструктура в община Кочериново”, подобект “Мурсалево – Боровец”. Решението е изпълнено.
· С решение № 50/06.03.2015г. Общинският съвет дава съгласие и допуска изменение на ПУП-ПУР за изменение на улична регулация на улица с о.т. № 201 и 202  и изменение на дворищна регулация между УПИ І, ІІ, ІІІ, ІV и V в кв. 87 по плана на гр. Кочериново. Решението е  изпълнено.
· С решение № 59/03.04.2015г. Общинският съвет одобрява ПУП – ПП за трасе  на водопровод за обект “Разширяване на съществуваща междуселищна водоснабдителна инфраструктура в община Кочериново”, подобект “Боровец - Крумово”. Решението е е изпълнено.
· С решение № 73/05.06.2015г. Общинският съвет дава разрешение за изработване на ПУП – ПЗ за промяна предназначението на имот № 025026, м. “Джанговица” в землището на гр. Кочериново от “нива” за “Винарска изба, дегустационна, магазин за хранителни стоки, пекарна, склад, паркинг и трафопост”. Решението е в процедура по изпълнение.
· С решение № 74/05.06.2015г. Общинският съвет дава разрешение за изработване на ПУП – ПЗ за промяна предназначението на имот № 250024, м. “Джанговица” в землището на гр. Кочериново от “нива” за “Къща за гости, ресторант, паркинг и трафопост”. Решението е в процедура по изпълнение.
· С решение № 75/05.06.2015г. Общинският съвет дава съгласие да се допусне изменение на ПУП – ПУР за осигуряване на транспортен достъп и паркинг на стадион и образуване на нов УПИ ХХ –1370. Решението е изпълнено.
· С решение № 76/05.06.2015г. Общинският съвет дава разрешение за изработване на ПУП – ПЗ за промяна предназначението на имот № 025031, м. “Селището” в землището на гр.Бураново от “нива” за “Къща за гости”. Решението е в процедура по изпълнение.
· С решение № 79/05.06.2015г. Общинският съвет дава съгласие да се допусне изменение на ПУП – ПУР за изменение на улична регулация на ул. “Димитър Благоев” по плана на гр. Кочериново. Решението е изпълнено.
· С решение № 87/03.07.2015г. Общинският съвет дава съгласие да се допусне изработване на ПУП Парцеларен план за трасе част от главен канализационен колектор в с. Стоб. Решението е изпълнено.
· С решение № 85/03.07.2015г. Общинският съвет дава съгласие да се допусне изработване на ПУП-ПЗ за промяна предназначението на имот № 015123 в землищета на с. Бараково – Решението е в процедура по изпълнение. 
· С решение № 86/03.07.2015г. Общинският съвет дава съгласие да се допусне промяна на предназначението на имот № 026080 – м. Лаго, с. Пороминово. Решението е в процедура по изпълнение.
През отчетения период януари, 2015г. – декември, 2015 г. кметът  на общината не е връщал за ново обсъждане решения на Общинския съвет. Оспорване на взети от Общинския съвет решения от страна на кмета пред Административен съд няма.

Изпълнението на решенията на Общинския съвет от кмета на общината е реализирано чрез дейността на общинската администрация. Броят и  функциите на администрацията за делегираните от държавата дейности през 2015 г. е съгласно приета структура от Общинския съвет. Броят на служителите в делегираните от държавата дейности не е променян и е  37 души, от които изпълнителни и изборни органи 11 броя. Съгласно направени промени в структурата е назначен старши експерт „ Контрол по строителството”, което във връзка с промените в ЗУТ в тази област допринася за по-ефективно изпълнение на задачите. 
28.01.2016 г. 

                                                                 Кмет на община Кочериново: ………….…

                                                                                                                    /И. Минков/

